cyanic-selkie/wikianc huggingface dataset:
J2000.0
Den er den eksakte julianske dagen 2451545.0 TT, eller 12.00 den 1. januar 2000. Dette tilsvarar 1. januar 2000 11.58.55,816 UTC.
Etter som stjernenes rektasensjon og deklinasjon endrast konstant grunna jordaksas presesjon (og for nærliggande stjerner òg eigenrørsla) spesifiserer astronomar alltid ein posisjonsfastsetting med ei spesifikk epoke. Den tidlegare epoka i allmenn bruk var B1950.0-epoka.
Hans Lind
Hans Oluf Lind var ein norsk diktar, kjent for diktsamlinga Nordlandsvisor, som kom ut i 1910.
Lind voks opp på Andenes. Då han var ni år gamle døydde mora, og to år seinare døydde òg faren. Dermed vart Hans og dei seks syskena sett bort, og Hans kom til handelsmann Johan Ellingsen i Hovden i Bø. Etter at han var konfirmert, tok han middelskolen på Lillehammer, og arbeidde så som handelsbetjent på Breistrand i Øksnes og i Henningsvær.
Etter nokre års opphald i USA frå rundt 1890, der han jobba på ein fabrikk for landbruksmaskiner i Chicago, drog han i 1898 til Sør-Afrika. Han gifta seg i Durban i 1901 med Johanna Bordewich, dotter av kjøpmann Bordewich i Henningsvær. Fram til 1918 budde han vekselvis i Oslo og i Sør-Afrika, der han jobba i eit gullgruveselskap i Johannesburg. Etter dette budde han igjen i Oslo, og var kontorsjef i firmaet Wittusen & Jensen. I 1932 flytta han og kona tilbake til Sør-Afrika, etter at døtrene deira allereie hadde flytta dit. Hans Lind døydde av tuberkulose i Johannesburg 3. mars 1935.
Hans Linds diktsamling Nordlandsvisor vart skriven på dialekt, vekselvis frå ulike delar av Nordland. Han skildrar folkeliv og arbeidsliv, særleg under vinterfisket etter skrei. Den første utgåva kom ut i 1910, og diktsamlinga er vorten gjenutgitt i 1936, 1958, og 1977. I den siste utgåva er fleire av dikta tonesett, blant anna av komponisten Ketil Vea. Denne utgåva er illustrert av Karl Erik Harr. I 1999 gav Dag Kajander ut CD-ein «Feskarliv anno 1900» med 15 av Hans Linds viser med Kajanders musikk.
Nordlandsvisor var den einaste boka Hans Lind fekk utgjeve, men han hadde òg einskilde dikt og forteljingar på trykk i blad og tidsskrift. Han etterlét seg manuskript til fleire romanar.
Dreyers Forlag A/S
Dreyers Forlag A/S, ofte berre kalla Dreyer, var eit tidlegare norsk forlag.
Forlaget starta som ei trykkeriverksemd i Stavanger i 1847, men forlagsdelen av verksemda vart kjøpt opp av Barthold A. Butenschøn i 1942 og etablert som forlag då, med Butenscøn som direktør og diktaren Alf Larsen som hovudkonsulent. Seinare overtok forfattaren Aasmund Brynildsen konsulentjobben. Forlaget utgav mykje omsett essayistikk (mellom anna i serien Dreyers kulturbibliotek), men også norsk og omsett skjønnlitteratur.
Forfattarskapen til Georges Simenon; Maigret-bøkene, var i mange år ei viktig inntektskjelde. Dreyer vart slått saman med Grøndahl & Søn Forlag A/S i 1991 under namnet Grøndahl og Dreyers Forlag A/S, med J.W. Cappelens Forlag som eigar. I 1999 vart Grøndahl og Dreyers Forlag oppløyst, og det gjekk inn i Cappelens Forlag.
Aerogen
Aerogen er eit omgrep innan geologien om avleiringar som er lagt ned under påverknad av vind.
Tefrokronologi
Tefrokronologi er ein metode for å avgjere alder i geologien ved hjelp av vulkanske oskelag eller tefra i torv og andre avleiringar. Fordelen med metoden er at oskelaga legg seg over store område nesten samstundes, og gjev eit nyttig referansepunkt for å stadfeste andre dateringsmetodar.
Ludvig Botnen
Ludvig Olai Botnen var ein norsk journalist og politikar frå Førde, busett i Florø. Stortingsrepresentant for Venstre 1961-69.
Botnen var son til ein gardbrukar i Angedalen i Førde. Han var frå 1931 journalist i avisa Firda og 1933 redaksjonssekretær i Hordalands Folkeblad i Norheimsund. Perioden 1934-42 var han redaktør i Firda Folkeblad i Florø. Jamsides var han 1936-38 lærar og 1939-61 styrar ved Florø handelsskule. På ny redaktør i Firda Folkeblad 1945-76
Periodane 1945-47 og 1952-61 var Botnen med i Florø kommunestyre, varaordførar 1954 og ordførar 1955-57 og 1969-61. Hausten 1961 var han Venstre sin fyrstekandidat til Stortinget og vart vald til representant både då og fire år seinare. Alle åtte tingåra var han medlem i Samferdslekomiteen.
Botnen var formann i Førde Mållag 1931-33 og Norsk bladmannalag 1942-52. Elles var han styremedlem 1938-45 i Sunnfjord Ungdomslag og 1948-63 i Sunnfjord Sogelag.
Kjelder
Stortingsbiografi
Maybe-Maybe
«Maybe-Maybe» (engelsk for Kanskje-kanskje) er ein song av den estiske musikkgruppa Super Hot Cosmos Blues Band frå 2014. Songen er skriven av Mati Sütt og Janno Reim.
«Maybe-Maybe» var eit av bidraga i Eesti Laul 2014, den estiske uttakinga til Eurovision Song Contest 2014 i København i Danmark.
Nils Pedersson Igland
Nils Pedersson Igland var ein norsk gardbrukar, ordførar og stortingsmann frå Landvik i Aust-Agder.
Far hans var gardbrukar på Igland, og han tok sjølv i si tid over farsgarden. Han var medlem av heradsstyret 1860-95, ordførar i 22 år. Vidare var han forlikskommissær i 18 år, amtsrevisor i 14 år og sparebankdirektør samt medhjelpar åt presten.
Enargitt
Enargitt er ein rik koparerts, Cu3AsS4, som i tillegg til kopar, arsen og svovel òg kan innehalde ein del antimon og jarn. Mineralet er gråsvart til svart med metallisk glans og krystalliserer rombisk. Det er ein viktig koparerts mellom anna i Peru, Chile, Mexico og Montana i USA.
Nils Pedersson Igland
Igland representerte Nedenes amt på Stortinget 1868-73, 1877-79 og 1889-97. Både i 1868-69 og 1871-73 var han medlem av protokollkomiteen, medan han 1877-79 var medlem av budsjettkomiteen. Perioden 1889-97 var han medlem av Lagtinget, 1889-91 av valkomiteen, fullmaktskomiteen og vegkomiteen og 1892-97 av landbrukskomiteen.
Han døydde på garden sin i Landvik 1898.
Utmerkingar
Igland var innehavar av St. Olavs Orden.
Via Nomentana
Via Nomentana er ein antikk romarveg. Han gjekk nordaustover frå Roma til Nomentum (i dag Mentana). Strekninga er 23 kilometer lang; det tilsvarer 14 romerske mil. Det låg fleire bruer på dette veggstrekket, den største av dei var Ponte Nomentano.
Vegen byrja opphavleg ved Porta Collina i den servianske bymuren. Det var keisar Aurelianus som på 200-talet e.Kr. fekk bygd Porta Nomentana i sin nye bymur, som seinare blei kalla den aurelianske muren. Pave Pius IV vedtok å flytta den første delen av vegstrekninga, og i samband med dette fekk han bygd Porta Pia.
Denne vegen blei aldri ei viktig ferdselsåre, og nokre kilometer forbi Nomentum gjekk Via Nomentum og Via Salaria saman til éin veg. I dag følgjer den moderne motorvegen same vegløp frå Roma til Nomentum (dagens Mentana), men på visse stadar kan ein framleis sjå restar av brusteinsoverlaget frå den antikke vegen.
Historie
Via Nomentana heitte opphavleg Via Ficulnensis, etter landsbyen Ficulea som ligg 13 km utanfor Roma. Seinare blei han forlenga til Nomentum.
Vegen i dag
Ved Via Nomentana i dag ligg kyrkjene Santa Costanza frå 300-talet, Sant'Agnese fuori le mura frå 700-talet, og fleire ruinar. Eit gjestehus for den tyske ordenen har også adresse her.
Orrhammar
Orrhammar er ein svensk tettstad i Flens kommun i Södermanlands län i Södermanland. I år 2005 hadde tettstaden 322 innbyggjarar. Orrhammar er i nord, aust og sør omgjeve av innsjøen Orrhammaren.
Paolo Uccello
Paolo di Dono, betre kjend som Paolo Uccello, var ein italiensk målar og matematikar frå Pratovecchio nær Arezzo, og som arbeidde i Firenze. Han er kjend for sitt pionerarbeid med visuelt perspektiv i kunst. Paolo jobba i seingotisk tradisjon, og framheva farge og prakt framfor klassisk realisme. Stilen hans er best skildra som eineståande, og stilforma har sjeldan vorte gjenteken. Hans best kjende verk er dei tre måleria som syner slaget om San Romano.
Liv og gjerning
Uccello gjekk i lære hos bilethoggaren Lorenzo Ghiberti og assisterte denne i arbeidet med bronseportane til dåpskapellet i Firenze. I 1415 vart han teken opp i lauget Medici e Speziali. Han busette seg seinare i Firenze og måla freskar med motiv frå fyrste mosebok i krossgangen til klosteret ved Santa Maria Novella. I fresken Syndefloda, måla som lunett, skildrar Uccello fasar i den bibelske naturkatastrofen med figurar som kjemper for å overleve. Ein mann klamrar seg fast ved arka, to figurar sym frenetisk.
Som ein i krinsen omkring Donatello, eksperimenterte Uccello mykje med korleis ein ved hjelp av perspektivet skulle kunne gjengi den tredimensjonale røyndomen på et todimensjonalt ytre. Giorgio Vasari fortel i sin biografi over renessansemålarar at Ucello jobba natta gjennom for å fange det eksakte forsvinningspunktet i eit bilete, han brukte perspektiv for å skape ei kjensle av djupne i måleria sine. Vasari hevdar at Paolo di Dono vart kalla Uccello (italiensk for 'fugl') ettersom han var veldig glad i å måle fuglar, men ikkje hadde råd til å eige nokon. I staden omgav han seg i heimen sin med måleri av fuglar og andre dyr.
Slaget ved San Romano
Uccello skildra slaget ved San Romano den 1. juni 1432 på tre store panel. Biletet syner den florentinske hærføraren Niccolò da Tolentino føre troppane sine mot hæren til byen Siena. Den særs forenkla framstillinga av hestane, oppstillinga av lansane og den geometriske inndelinga av bakgrunnen, gjev komposisjonen i sin heilskap den abstraherande tendensen som er karakteristisk for mange av Uccellos måleri.
Ormaryd
Ormaryd er ein svensk tettstad i Nässjö kommun i Jönköpings län i Småland. Ormaryd ligg mellom jernbanebyen Nässjö og det gamle handelsstedet Eksjö, ca. 60 km aust for Jönköping.
I 2005 hadde tettstaden 203 innbyggjarar. Folketalet er stabilt, i motsetnad til mange andre småstader, og det siste tiåret har folkesetnaden auka noko. Saman med Stensjön er Ormaryd ein av dei to stadane i kommunen som viser ein positiv utviklingstrend.
Historia til Ormaryd går tilbake til 1300-talet. Han vert første gong nemnd i eit svenskspråkleg dokument frå tinget i Höreda i 1409.
Idrettssamskipnaden Ormaryds IF (stifta i 1953) driv mellom anna med orientering og fotball.
Aitcho Islands
Aitcho Islands («Aitcho» kjem av den engelske uttalen av «H.O.» som står for Hydrographic Office) er ei gruppe mindre øyar på vestsida av det nordlege innløpet til English Strait mellom Greenwich Island og Robert Island i Sør-Shetlandsøyane i Antarktis, som ligg mellom Dee Island i sør og Table Island i nord. Gruppa er skild frå Dee Island og Sierra Island i sørvest av Villalón Passage. Området vart ofte vitja tidleg på 1800-talet av engelske og amerikanske selfangarar opererte frå nærliggande Clothier Harbour. Under den sørlege sommaren vert øyane ofte vitja av cruiseskip i Antarktis slik at turistane får sjå på dyrelivet på øya.
Forrestal Range
Ho vart namngjeven av US-ACAN etter USS «Forrestal», det første store hangarskipet til U.S. Navy. Heile Pensacolafjella vart kartlagde av USGS i 1967 og 1968 frå flyfoto tekne av U.S. Navy i 1964.
Aitcho Islands
Øyane vart kartlagde i 1935 under dei oseanografiske undersøkingane gjort av Discovery Committee, og kalla opp etter Hydrographic Office i Det britiske admiralitetet. Somme av øyane fekk namn av chilenske antarktisekspedisjonar mellom 1949 og 1951.
Øyar
Øyane og somme kjende klipper i Aitcho-øyane er:
Plante- og dyreliv
Av fugleartar på øyane finn ein ringpingvin og bøylepingvin, kjempestormfugl og storjo. Sørleg elefantsel er dei største dyra på øyane. Her finst òg mykje lav og mosar.
Everything All the Time
Everything All the Time er debutalbumet til indie-rock-gruppa Band of Horses, utgjeve 21. mars 2006 av Sub Pop. Albumet femner nye versjonar av fem av dei seks songane frå Tour-EPen til gruppa i tillegg til fem nye songar.
Lund i Lunds kommun
Lund er ein svensk by og centralort i Lund kommun i Skåne län i landskapet Skåne. I 2005 hadde byen 76,188 innbyggjarar.
Tapestida
Tapestida, òg kalla eiketida eller littorinatida, er ein varm tidsperiode etter den siste istida i yngre steinalder og bronsealderen, frå kring 8000 til kring 4000 år sidan. Klimaet vart då gunstig og mange varmekrevjande dyr og planter strekte seg 1500 km lenger nord enn dei gjer no, samt at skoggrensa gjekk høgare, i Sør-Noreg opp til 1100 meter over havet.
Lund i Lunds kommun
Bakgrunnsstoff
Lund i Skåne
Tapestida
Namnet på tidsavsnittet kjem av muslingen Venerupis decussatus, tidlegare Tapes decussatus.
Tapestransgresjonen
Varmen tapestida førte til at mykje is i polområda smelta, slik at havet steig. Dette seinka landhevinga, og nokre stader stod landet stille eller vart endå til lågare samanlikna med havnivået. Denne transgresjonen skjedde hovudsakleg dei fyrste 2000 åra av tapestida. Det stigande havnivået førte til at Austersjøen gjekk frå å vere ein innsjø, Ancylussjøen, til å vere ei salt havbukt, Littorinahavet.
Mange stader i landet har tapestransgresjonen vore styrande på korleis geologien og lausmassane har utvikla seg etter siste istid. Stillstand i havnivået fører til at bylgjene får lang tid til utvikla ei tydeleg strandline, som til og med kan erodera fjell.
På Røst var havnivået under tapestida det høgaste sidan istida, og transgresjonen set soleis marin grense. Strandvollane på Andøya vart sett av på tapestida, og danar den viktigaste landbruksjorda i området. Vollane er høgre enn landet innanfor, og demmer difor opp vatn og myrar.
Det algeriske kvinnelandslaget i handball
Algerie sitt kvinnelandslag i handball er det kvinnelege landslaget i handball for Algerie. Det representerer landet i internasjonale handballturneringar, og vert regulert av Fédération Algérienne de Handball. Landslaget har delteke i internasjonale turneringar sidan 1976.
Resultat i internasjonale turneringar
''Resultata som er vist under er berre turneringar der Algerie har delteke. Turneringar dei ikkje har tatt del i er ikkje førte opp.''
Peder Jacobsen
Peder Nikolai Leier Jacobsen  var ein norsk gardbrukar, fiskar og politikar frå Trondenes i Troms, som representerte Arbeidarpartiet i Troms på Stortinget i tida 1945-61.
Jacobsen var son til ein småbrukar og fiskar, og var sjølv fiskar frå 14-årsalderen. I 1911 reiste han til USA, der han arbeidde på skipsverft. Han vende heim til Noreg og tok i 1919 over farsgarden Vollstad, som han dreiv i kombinasjon med fiskje og båtbygging. Frå 1923 var han medlem i heradsstyret i Sandtorg. Han var ordførar i Sandtorg frå 1935 til han vart avsett av okkupasjonsmakta i 1941. Våren 1945 kom han tilbake i ordførarsetet, ein posisjon han hadde til 1951.
Ved stortingsvalet i 1945 vart Jacobsen fyrste vararepresentant frå Troms. Då tredjerepresentanten til Troms Arbeidarparti, Søren Berg Moen, vart sjuk straks etter valet, møtte Jacobsen på Stortinget allereie 4. desember 1945. Etter Moen døydde i mai 1946 var Jacobsen fast representant. Ved dei neste tre stortingsvala stod Jacobsen på såkalla sikker plass og hadde sete på Stortinget til 1961. Han var i alle tingåra medlem i Landbrukskomiteen.
Jacobsen var formann i Sør-Troms Arbeidarparti frå 1922 til 1936. Han var medlem av landsstyret i Norsk Bonde- og Småbrukarlag frå 1951 til 1963, formann frå 1956. Han var også med i ei rekke offentlige komitear og utval.
Engelsk jord
Engelsk jord er ein laus bergart, ein walisisk varietet av trippel. Han består av mikroskopiske skal av kiselalgar og blir brukt som slipemiddel.
Astor Island
Øya vart namngjeven av United Kingdom Antarctic Place-Names Committee i 1958 etter B. Astor frå New York Lyceum of Natural History (i dag American Museum of Natural History).
Orrviken
Orrviken er ein svensk tettstad i Östersunds kommun i Jämtlands län i landskapet Jämtland. I 2005 hadde tettstaden 239 innbyggjarar.
Allentown
Allentown er ein by aust i delstaten Pennsylvania i USA. Byen er i kraftig vekst og hadde i 2020 meir 125 000 ibuarar. Allentown vart grunnlagt i 1762 og er fylkessete i Lehigh County.
Allentown ligg ved elva Lehigh River, og er den største byen i eit storbyområde med over 800 000 menneske. Til storbyen Philadelphia i sørleg retning er det ein 77 km lang køyretur.
Psykhikó
Psykhikó (gresk Ψυχικό) er ein tidlegare kommune i dei nordaustlege forstadane til Aten i Hellas. Psykhikó inngår frå 2011 i kommunen Filothéi-Psykhikó i periferieininga Nord-Aten i periferien Attikí.
Ecuador under vinter-OL 2022
Ecuador deltok under Vinter-OL 2022 i Beijing i Kina i perioden 4. til 20. februar 2022.
Den ecuadorianske troppen bestod av ein idrettsutøvar: alpinisten Sarah Escobar. Escobar var flaggberar for Ecuador under opningsseremonien, medan ein friviljug var flaggberar under avslutningsseremonien.
Severin Grande
Severin Grande var ein norsk kunstmålar som måla bilde i ein fargerik, impresjonistisk stil.
Grande var fødd i Verdal. Han studerte kunst ved Statens håndverks- og kunstindustriskole og fekk opplæring av Eyolf Soot og seinare Erik Werenskiold og Harriet Backer. Han drog til Paris i 1905–06, var hjå Kristian Zahrtmann i København i 1906, og kom i 1907 tilbake til Paris der han blei elev av Christian Krohg og Henri Matisse. Severin Grande var deretter eitt år i Italia.
Nasjonalgalleriet eig tre måleri av Grande, som måla bybilde, interiør og landskap.
Cor Caroli
Cor Caroli (bayernamn alfa Canum Venaticorum – α CVn) er den klåraste stjerna i det nordlege stjernebiletet Jakthundane (Canes Venatici). Det er ei dobbeltstjerne som består av to klårt skilde delar. Namnet Cor Caroli tyder Hjartet til Karl, og vart teke i bruk på 1600-talet til ære for ein av to engelske kongar ved namn Karl.
Namn
I den vestlege verda hadde ikkje stjerna noko namn før på 1600-talet, då ho vart kalla Cor Caroli. Ein veit ikkje sikkert om stjerna er kalla opp etter Karl I av England, som vart avretta i 1649 under Den engelske borgarkrigen, eller sonen, Karl II av England, som gjeninnførte monarkiet i 1660. Namnet vart brukt i 1660 av Sir Charles Scarborough, som var livlege for Karl II. Han hevda at stjerna lèt til å skine spesielt klårt den natta Karl II vende heim til England. I Star Names hevda R.H. Allen at Scarborough føreslo namnet for Edmund Halley og meinte å vise til Karl II. På den andre sida hevdar Robert Burnham at «namnet er tilskrive Halley i ein rapport utgjeven av J. E. Bode i Berlin i 1801, men det ser ikkje ut til å finnast anna belegg for det.» I Star Tales påpeikar Ian Ridpath at namnet første gong dukkar opp på eit stjernekart frå 1673 av Francis Lamb, som kalla stjerna Cor Caroli Regis Martyris ("hjartet til Karl, martyrkongen"), ein klår referanse til Karl I.
Kjenneteikn
Cor Caroli er ei dobbeltstjerne med ei samla tilsynelatande storleiksklasse på 2,81. Dei to stjernene er 19,6 bogesekund frå kvarandre på himmelen og er lette å halde frå kvarande i små teleskop. Systemet ligg om lag 110 lysår frå Jorda. Den klåraste av dei to stjernene vert kalla α² Canum Venaticorum, den mindre klåre α¹ Canum Venaticorum.
Cor Caroli markerer det nordlegaste punktet i asterismen Jomfrudiamanten.
Middagskvil
Ein middagskvil, òg kalla dugurdskvile (inkl. variantane duverskvile og durskvil) er ein liten kvil etter middag eller på ettermiddagen. I Noreg skjer det sjeldan eller aldri at kontor eller butikkar held stengt i middagskvila, slik ein kan oppleve under den tilsvarande siestaen i spansktalande land.
Amazing av Tanja
«Amazing» (engelsk for Utruleg) er ein song av Tanja, som vart gjeven ut i 2014. Songen er skriven av Timo Vendt og Tatjana Mihhailova.
Eesti Laul 2014
«Amazing» var eit av bidraga i Eesti Laul 2014, den estiske uttakinga til Eurovision Song Contest 2014 i København i Danmark. Fyrst enda bidraget på andreplass i den fyrste semifinalen med 17 poeng; ti frå juryen og sju frå fjernsynssjåarane. I finalen enda ho att på andreplass, denne gongen med 16 poeng; ni frå fjernsynssjåarane og sju frå juryen. Bidraget gjekk vidare til superfinalen der det vann med 53 prosent av røystene frå fjernsynssjåarane.
Eurovision Song Contest 2013
«Amazing» representerte Estland i Eurovision Song Contest 2014.
Marie Lous Mohr
Marie Lous Mohr  var ein norsk pedagog og fredsarbeidar, fødd i Mandal.
Marie Lous Mohr leia den norske seksjonen av Women’s International League for Peace and Freedom (WILPF) (på norsk 'Internasjonal Kvinneliga for Fred og Fridom') i åra frå 1934 til 1947. Ho var òg medlem i denne internasjonale organisasjonens hovudstyre i mange år, var internasjonal visepresident frå 1946 til 1952, og internasjonal president frå 1952 til 1956. Deretter var ho på nytt formann i den norske seksjonen fram til 1961, og resten av si levetid knytt til landsstyret i den norske seksjonen.
Under den tyske okkupasjonen av Noreg under andre verdskrigen var Marie Lous Mohr mellom dei som sat i fangenskap på Grini.
Det slovakiske kvinnelandslaget i handball
Slovakia sitt kvinnelandslag i handball er det kvinnelege landslaget i handball for Slovakia. Det representerer landet i internasjonale handballturneringar, og vert regulert av Slovenský Zväz Hádzanej. Landslaget kvalifiserte seg til sin fyrste internasjonale meisterskap i 1994.
Resultat i internasjonale turneringar
''Resultata som er vist under er berre turneringar der Slovakia har delteke. Turneringar dei ikkje har tatt del i er ikkje førte opp.''
Orsa finnmark
Orsa finnmark er eit område i Ljusdal kommun nordaust i Dalarna i Sverige. Fram til 1881 høyrte det til Orsa kommun. Området vart kolonisert av finske innvandrarar på 1600-talet. E45 og Inlandsbanan går gjennom området.
Hamra nasjonalpark ligg i området.
Örserum
Örserum er ein svensk tettstad i Jönköpings kommun i Jönköpings län i Småland. I 2005 hadde tettstaden 308 innbyggjarar.
Enkrinittkalk
Enkrinittkalk er eit opptil 40 meter tjukt lag av kalkstein med yngste mellomordovicisk alder i strøket Langesund–Gjerpen. Han vert òg kalla steinvikskalk etter Steinvik sørvest for Langesund.
Enkrinittkalken inneheld rikeleg av sjøliljestilkar (enkrinittar) og kan vere ein ganske rein kalkstein med opptil 96 % kalsiumkarbonat. Han blir brote i stor utstrekking til industrielt bruk (mellom anna til fabrikasjon av sement) ved Dalen gruve, ved Bjørntveit og Kjørholt kalksteinsbrudd.
Orrefors
Orrefors er ein tettstad i Nybro kommun i Kalmar län i Sverige, kring 40 km vest for Kalmar. I 2006 hadde tettstaden 7007 innbyggjarar.
Idrettsplassen i Orrefors heiter Orrevallen og er heimebane for fotballaget Orrefors IF.
Kommunikasjon
Orrefors ligg ved riksväg 31 mellom Nybro og Vetlanda. Næraste jernbanestasjon er Nybro ved Kust till Kust-banen. Orrefors var tidlegare stasjon ved banen mellom Nybro og Sävsjöström, men persontrafikken tok slutt i 1985. Dei næraste flyplassane med regulær persontrafikk ligg i Kalmar og Växjö.
Verdsmeisterskapen i orientering 2005
Verdsmeisterskapen i orientering 2005, den 22. i sitt slag, vart avvikla ved Toyota i Aichi-prefekturet i Japan dagane frå 9. til 15. august. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 39 land. Det var fyrste gongen eit orienterings-VM fann stad i Asia.
Sveitsiske Simone Niggli-Luder sprang inn til siger i alle fire kvinne-tevlingane, nett som ho gjorde i 2003. I alt sanka Sveits åtte medaljar (4–2–2), medan Noreg vann eitt gull, to sølv og to ein bronse.
Klassisk-distanse
<br style="clear:both;" />
Mellomdistanse
<br style="clear:both;" />
William III
William III, ogso kalla William av Orange eller king Billy (1650-1702). William III var konge av England og Skottland (1689-1702) og konge av Irland (1691-1702). William III son William II og Mary (1631-1660), eldste dotter av Charles I av Storbritannia. William III vart fødd etter at faren døydde, og etter suksessar på slagmarka vart han den fremste av alle heltefigurar for Orangeordenen og for irske og skotske unionistar.
Verdsmeisterskapen i orientering 2005
Kort-distanse
<br style="clear:both;" />
Belarus i Eurovision Song Contest
Belarus debuterte i Eurovision Song Contest i 2004 og deltok i tevlinga kvart år fram til 2019. I 2020 vart Eurovision Song Contest avlyst på grunn av koronapandemien, og i 2021 vart Kviterussland diskvalifisert frå tevlinga, og seinare same år vart den belarusiske ålmennkringkastaren BTRK utestengd frå EBU. Belarus kan ikkje deltake i Eurovision Song Contest så lenge BTRK er utestengd, men landet kan i prinsippet deltake dersom ein annan belarusisk kringkastar tek over senderettane.
William III
Tidlege politiske roller og tida som statthaldar
William III vart statthaldar av Nederlanda i 1672, og vart utnemnd til hærsjef, sjølv om han var urøynd som militær. Ved å opna dikane greidde han å halda den invaderande franske hæren attende og fekk forhandla fram ei gunstig fredsavtale i Nijmegen i 1678. Det gav han handlingsrom til å møta fransk ekspansjon andre stader.
Fram mot Glorious revolution
Storbritannia, som hadde vore franskalliert, drog seg ut av konfliktane etter ein vellukka propagandaoffensiv som kopla saman den britisk-franske alliansen og den britiske redsla for katolisisme og vilkårleg styring. Då James vart britisk konge av Skotland og England i 1685 med motreformatoriske ambisjonar, gav det William III påskotet for å invadera svigerfaren sine kongedøme.
Belarus i Eurovision Song Contest
Belarus har i laupet av sine seksten deltakingar kvalifisert seg til finalen ved seks høge. Fyrste gongen var i 2007, då Dzmitry Kaldun og songen «Work Your Magic» enda på sjetteplass i finalen. Dette er framleis den beste plasseringa til Belarus i Eurovision Song Contest. Sist gong Belarus kvalifiserte seg til finalen, var i 2019.
Erie
Erie er ein by lengst nordvest i delstaten Pennsylvania i USA. Byen, som ligg ved Eriesjøen, har ikring 95 000 ibuarar. Erie vart grunnlagd i 1795 og fekk bystatus i 1851. Byen hyser fylkeadministrasjonen i Erie County.
Belarus i Eurovision Song Contest
Historikk
Det er den belarusiske rikskringkastaren BTRK som sender Eurovision Song Contest i Belarus, og som vel det belarusiske bidraget til Eurovision Song Contest. Belarus debuterte i 2004, same år som Den europeiske kringkastingsunionen innførte semifinalar i Eurovision Song Contest. Berre seks gongar har Belarus kvalifisert seg til finalen, sist gong i 2019, Den beste plasseringa kom i 2007, då Dzmitry Kaldun vart nummer seks i finalen. Den dårlegaste plasseringa kom i 2010 og 2019, då dei belarusiske bidraga hamna på 24.-plass.
Askerbygda
Asker, Gamle Asker (i motsetnad til den noverande kommunen Asker) eller Askerbygda, er ei bygd på vestsida av Indre Oslofjord. Fram til 1. januar 2020 var bygda ein eigen kommune i det tidlegare Akershus fylke, med grenser til kommunane Bærum i Akershus og kommunane Røyken og Lier i det tidlegare Buskerud fylke, men vart frå denne datoen slege saman med kommunane Røyken og Hurum til den nye Asker kommune i storfylket Viken, som vart skipa med verknad frå denne datoen.
Belarus i Eurovision Song Contest
Historikk
I 2017, valde Belarus for fyrste gong eit bidrag på belarusisk, då Naviband og songen «Historyja majho zjytstsia» vann den nasjonale finalen. I den internasjonale finalen fekk songen engelsk tittel, men teksten var på belarusisk.
Bråk om vinnarar
Belarus har fleire gongar vakt oppsikt for si kronglete og til tider farse-liknande nasjonale tevling, Eurofest. I 2012 vart vinnaren av Eurofest, Alena Lanskaja, diskvalifisert etter påstandar om at produsenten hennar hadde rigga telefonrøystinga. Ei gransking viste at påstandane var sanne, og Lanskaja vart diskvalifisert. I staden fekk andreplassen, Litesound, representere Belarus i Baku. I 2005 bytta plutseleg Andzjalika Ahurbasj ut låten «Boys And Girls» med «Love Me Tonight» etter laber mottaking frå sjåarar og fans. Også i 2010 og 2011 vart dei opprinnelege songane bytta ut med nye. Fleire gongar har også den omstridte presidenten til Kviterussland, Aljaksandar Lukasjenka, blanda seg inn i planlegginga av den nasjonale uttakinga.
Socorrospottefugl
Socorrospottefugl (Mimus graysoni) er ein kritisk truga spottefuglart som er endemisk for Socorro-øya. Øya er ein del av Revillagigedo-arkipelaget i Stillehavet, og ligg ca. 600 km vest for det mexikanske fastlandet. Også slektningen songspottefugl lever på øya.
Skildring
Denne spottefuglen har ein storleik på gjennomsnittet for den biologiske slekta Mimus, ca. 25 centimeter i kroppslengd og vekt på gjennomsnittleg 75,5 gram. Hofuglar er litt mindre enn hannar, elles er kjønna like. Fjørdrakta er jamn brun på oversida med lysare, nesten kvit underside og mørkare striper på flankane. Drakta skil seg frå andre artar i slekta ved at det manglar kvitt på vengeband og hale. Ho er meir brunleg enn til dømes hos songspottefuglar på øya som er meir grålege.
Socorrospottefugl lever hovudsakleg i umodifisert låg skog ovanfor 600 moh., der han føretrekker lundar av låge vekstar av Oreopanax i bergflettefamilien og den endemiske Guettarda insularis i maurefamilien. Tidlegare har dei vore utbreidde i lågare høgder.
Fuglane er generelt tilbakehaldne med å flyge, og så seint som på midten av 1900-talet var dei enno lagnadstungt uvarsame; viss dei blir pressa, dei vil heller hoppe vekk enn å ta til vengene, og om dei flyg blir det vanlegvis berre nokre få meter. Både raudhalevåk og storfregattfugl jaktar fuglar med storleik som socorrospottefugl, elles hadde ikkje socorrospottefuglar nokon fiendar på bakken i den opphavlege fauna på øya.
Lætet er variert og melodiøst.
Storleiken på populasjonen er estimert til 190-280 individ til saman, trudd å vere stabil, og arten er rekna som kritisk truga av IUCN. Socorrospottefuglen er mest truga av tap av habitat som følgje av beitande villsauar og grashoppa Schistocerca piceifrons, og truleg òg predasjon av innførte kattar som kom på 1970-talet.
Askerbygda
Namnet «Asker» er ei fleirtalsnemning av treslaget ask. Kommunen har fått namnet etter dei tidlegare gardane med namnet Asker i det som har vorte administrasjonsstaden i både den opphavlege og den nye kommunen. Området ved Askergardane har truleg vore eit bygdesenter frå gamalt av, slik det syner seg av både dei mange gravhaugane i området, og av at ei steinkyrkje frå mellomalderen stod her fram til ho vart riven etter ein brann 3. mars 1878 og erstatta av den noverande Asker kyrkje på same staden, innvigd 17. oktober 1879. Bygda med eige ting rundt år 1000 heitte Skogheimsherad. Opp gjennom tidene endre namnet seg til Skauom og så til Skaugum.
Kjønnshormon
Kjønnshormon eller seksualhormon er hormon som regulerer dei seksuelle funksjonane og utviklinga av sekundære kjønnskjenneteikn i virveldyr. Produksjonen av kjønnshormon blir regulert av hypofysen. Hormona blir danna naturleg i gonadar (eggstokkar eller testiklar), i binyrene eller ved å konvertera andre hormon i leveren eller feittvev.
Cease to Begin
Cease to Begin er det andre studioalbumet til indie-rock-gruppa Band of Horses, utgjeve 9. oktober 2007.
Kjønnshormon
Både mannlege og kvinnelege kjønnshormon blir produsert av begge kjønn, men i ulike mengder. Mannlege kjønnshormon blir kalla androgene hormon, der testosteron er det viktigaste. Kvinnelege kjønnshormon omfattar østrogen og progesteron.
Typar
Kjønnshormon blir gjerne delt inn i to eller tre typar. Dei to typane er androgen og østrogen, men ofte vil ein skilja progestagen frå den siste gruppa. Hjå menneske finn ein naturleg berre progesteron frå progestagengruppa. Androgen er rekna som mannlege kjønnshoromn sidan dei har maskuliniserande effekt, medan østrogen og progestagen er rekna som kvinnelege.
Bruk som medikament
Ein kan bruka preparat med ulike kjønnshormon som medikament til ulike føremål.
Testosteron kan brukast for å erstatta sviktande produksjon av hormonet i menn, til dømes ved sjukdom i hypofysen eller testiklane. Hormonet kan saman med andre syntetiske anabole steroidar brukast til doping, som kan føra til muskelvekst, men som ved uregulerte, ofte svært høge doseringar kan medføra fare for sjukdom, forstyrring av forplantingssystemet og psykiske problem.
Østrogen har vore brukt for å erstatta sviktande produksjon i eggstokkane og i samband med overgangsalderen. Denne siste hormonbehandlinga kan ha både positive og negative helseeffektar – medan ho motverker typiske overgangsalderplager og osteoperose, kan nokre former for behandling føra til auka risiko for hjarte-karsjukdommer, demens og nokre former for kreft.
Askerbygda
Folk frå Askerbygda vert kalla «askerbøringar».
Asker som bygdenamn i Sverige
Eit tidlegare herad søraust i landskapet Närke i Sverige bar namnet Askers härad, og er til liks med namnet for kommunen og gardane Asker attmed Oslofjorden danna på grunnlag av nemninga for tresorten ask.
Kjønnshormon
Bruk som medikament
Østrogen, progesteron og syntetiske gestagen kan brukast i ulike former for prevensjon, som p-piller, p-sprøyter, hormonplaster, hormonimplantat og nødprevensjon. Nokre av desse bruker syntetisk østrogen, gjerne i kombinasjon med progesteron, andre bruker berre progesteron. Desse preparata minsker sjansen for å bli gravid gjennom å minka sjansen for eggløysing, gjera livmorhalsen mindre gjennomtrengeleg for sædceller eller gjera livmora mindre mottakeleg for befrukta eggceller.
Askerbygda
Litteratur om Askerbygda i utval
Opplysningar om Askerbygda i gamal og ny tid finst i mange ulike publikasjonar, mellom anna i årbøker og andre utgjevingar frå Asker og Bærum Historielag.
Hurtigrutemuseet
Hurtigrutemuseet er eit museum på Nordnes (Richard Withs plass) i Stokmarknes i Nordland fylke, drive av stiftinga Hurtigrutemuseets forening. Museet har som sitt fremste utstillingsobjekt det komplette hurtigruteskipet MS «Finnmarken», bygd i 1956 og eigd av Vesteraalens Dampskibsselskab (VDS). Skipet vart drege på land 16. juni 1999, og er seinare utstyrt med i ein vernebygning.
Klaus Allofs
Klaus Allofs er ein tysk tidlegare fotballspelar frå Düsseldorf som vart europameister med Vest-Tyskland i 1980. Angrepsspelaren var aktiv i fleire klubblag, både Fortuna Düsseldorf, FC Köln, Werder Bremen, Olympique Marseille og Girondins Bordeaux. Han vann i 1992 cupvinnarcupen med Werder Bremen, og fekk elles med seg nasjonale cup- og seriemeistertitlar både i heimlandet og i Frankrike.
Klubbspel
Allofs var profesjonell i Fortuna Düsseldorf frå 1975. Han var toppskårar i Bundesliga sesongen 1978/79. Våren 1979 vann Fortuna den vesttyske cupmeisterskapen og spelte finale i cupvinnarcupen, der det vart tap 3-4 mot FC Barcelona. Året etter vann Fortuna den nasjonale cupen ny. I alle desse tre finalane hadde han med seg broren Thomas Allofs.
Sommaren 1981 fekk Klaus Allofs kontrakt med FC Köln og vart verande i klubben i seks sesongar. Med Köln vart han i 1983 vesttysk cupmeister for tredje gong. Ei part-tre år seinare var han den sentrale spelaren då Köln tok seg til finalen i UEFA-cupen 1986. På dei ni kampane i turneringa skåra Allofs ni mål, men måtte til sist sjå Real Madrid drage av garde med UEFA-pokalen.
Der nest spelte Allofs 1987-89 i Olympique Marseille og sesongen 1989/90 i Girondins Bordeaux. Han avslutta tida i Marseille med å verte både seriemeister og cupmeister. Allofs avslutta si tid som aktiv med tre sesongar i Werder Bremen-drakta. Med laget frå Bremen vart han i 1991 nasjonal cupmeister for fjerde gong. I den etterfylgjande Cupvinnarcupen 1992 tok Werder Bremen seg til finale mot AS Monaco. Allofs skåra det eine av dei to måla som gav Werder sigeren 2-0.
Landslagsspel
Allofs debuterte på det vesttyske landslaget i 1978. I den kvite landslagstrøya markerte han seg særleg Fotball-EM 1980, der han skåra alle tre måla mot Nederland i ein gruppespelkamp som enda 3-2. Dei tre skåringane gjorde han toppskårar i turneringa. Han fekk ikkje plass i VM-troppa 1982, men var med EM 1984. I VM i fotball 1986 skåra Allofs utlikningsmålet i gruppespelet mot Uruguay og han vart matchvinnar mot Skottland. I straffesparkskytinga under kvartfinalen mot vertslandet Mexico var han ein av eksekutørane som syrgde for vesttysk avansement. Han var mellom dei 11 utvalde i finalen mot Argentina, men vart bytta ut i pausen. Allofs spelte sin 56. og siste landskamp i 1988 og enda med 17 nettkjenningar for Vest-Tyskland.
Hurtigrutemuseet
Museet vart opna 2. juli 1993 av dåverande samferdsleminister Kjell Opseth. Opninga gjekk føre seg på hundreårsdagen for den fyrste seglinga med DS «Vesteraalen» frå Trondheim i den såkalla hurtigruta, ei rute med snøgge skip for frakt av passasjerar og gods mellom alle dei viktigaste kyststadane i Nord-Noreg og delar av Sør-Noreg.
Hurtigrutemuseet har utstillingar som gjer greie for soga til hurtigruta, og er dessutan eit informasjonssenter for kystkulturen. Det tek sikte på å vere ein faglig ressurs for skular, og for institusjonar og organisasjonar som driv med kulturvern. Opphavleg hadde museet tilhald i den gamle direktørbustaden til Vesteraalens Dampskibsselskab, men flytta i 1999 til nye lokale i Hurtigrutens Hus attmed hurtigrutekaia i Stokmarknes.
Belarus i Eurovision Song Contest
Bråk om vinnarar
Før Eurofest 2018 kom det fram at eitt av bidraga hadde vore framført offentleg allereie i mai 2017 - før tidsfrista til EBU 1. september 2017. Det dreia seg om artisten Alekseev, som hadde framført ein russisk versjon av bidraget «Forever» i Stavropol, og opptak av framsyninga dukka opp på det russiske nettsamfunnet VK. Seks deltakarar i den belarusiske finalen trua med å trekkje seg om «Forever» fekk lov til å deltake, og ein av deltakarane, Sofi Lapina, endte med å faktisk trekkje seg. Til slutt avgjorde BTRK at songen skulle få deltake, etter å ha gjennomgått enkle justeringa i melodi og arrangement. «Forever» endte opp med å vinne den belarusiske finalen.
Ola Giæver
Ola Krogseng Giæver var ein norsk kjøpmann og gardbrukar frå Lyngseidet som representerte Troms fylke og partiet Høgre på Stortinget i perioden 1925-27 og var fyrste varamann 1922-24.
Belarus i Eurovision Song Contest
Strid rundt 2021-bidraget
Valet av det belarusiske bidraget til Eurovision Song Contest 2021, Galasy ZMesta og songen «Ja nautsju tebja», møtte sterk kritikk frå fan-pressen og menneskerettsgruppar. Kritikarane meinte den belarusiske kringkastaren BTRK bevisst hadde valt ein regime-vennleg deltakar som «dansar etter myndigheitene si pipe». Etter presidentvalet i 2020 var det vedvarande protestar og demonstrasjonar mot sitjande president Aleksandr Lukasjenko. Valresultatet og gjennomføringa av valet har blitt kraftig kritisert av opposisjonen og internasjonale organisasjonar, og motstanden mot Lukasjenko auka kraftig i vekene etter valet. Trass den massive motstanden, nekta Lukasjenko å gje frå seg makta eller skrive ut nyval.
Ola Giæver
Giæver var son til ein kjøpmann. Etter å ha gått mellomskulen i 1901, arbeidde han i handelen til faren på Lyngseidet. Frå 1913 var han medeigar i handelsverksemda til faren, etter 1931 eineeigar. Mellom anna eigde han då Kvitnes i Karlsøy, den største jordeigedomen i Troms fylke.
Testosteron
Testosteron er eit hormon som bidreg til utvikling av mannlege kjønnskarakteristika, eller eit androgent steroidhormon. Testosteron vert produsert i testiklane og i binyrebarken hos både menn og kvinner. Det vert danna av kolesterol med hjelp av andre steroid.
Ola Giæver
År 1907 var Giæver med å stifte Lyngen Sparebank, og var 1908-11 formann i forstandarskapet i banken, seinare styreformann 1914-21. Tida 1913 til 1925 var Giæver ordførar i Lyngen. Han var også styreformann i Lyngseidet Elektrisitetsverk A.s.
Testosteron
Testosteron er det dominerande androgenet hos menn, og det stimulerer til utvikling av mannlege kjønnskarakteristika som vekst av mannlege kjønnsorgan, stemmeskifte i puberteten, auka muskelmasse hos menn, utvikling av skjegg og andre kroppshår og feitt rundt magen og livet (abdominal feittfordeling) hos vaksne menn. Testosteron er viktig for normal seksualfunksjon og ereksjon.
Belarus i Eurovision Song Contest
Strid rundt 2021-bidraget
Delar av Eurovision-pressen meinte det belarussiske bidraget var vald for å støtte Lukasjenko. Gruppa Galasy ZMesta hadde offentleg kritisert demonstrasjonane og gjeve støtte til presidenten. Nettstaden Eurovoix.com kritiserte teksta til bidraget og omtala den som «ei sterk støtte for ein regjeringsagenda som kneblar sine innbyggjarar og fengslar sine journalistar for å snakke ut om sakar rundt grunnleggjande menneskerettar». Nettstaden kunngjorde samtidig at dei ikkje kom til å rapportere noko meir rundt deltakinga til Belarus i 2021 og oppfordra andre nettstadar til å gjere det same.
Ola Giæver
Giæver var varamann til Stortinget 1922-24 og møtte nokre få veker i slutten av 1922-sesjonen. Valperioden 1925-27 møtte han fast på Stortinget, medlem i Post- og telegrafkomiteen. I 1928 var han så med på si andre bankstifting, Tromsø Forretningsbank, ein bank han var styremedlem i til 1943. Også styremedlem 1937-48 i Lyngen Fløtemeieri, og for andre gong formann i forstandarskapet Lyngen Sparebank (1938-1945).
Verdsmeisterskapen i orientering 2005
Stafett
<br style="clear:both;" />
Piero di Cosimo
Piero di Cosimo, også kjend som Piero di Lorenzo, var ein renessansemålar og -teiknar frå Firenze i Italia. Han er best kjend for sine mytologiske måleri og sine portrettbilete.
Liv og gjerning
Piero var fødd i Firenze, der faren var gullsmed. Sjølv gjekk han i lære hos målaren Cosimo Rosselli, og fekk kallenamn etter han. Piero assisterte i 1481 Rosselli med målararbeidet i det sixtinske kapellet.
Belarus i Eurovision Song Contest
Strid rundt 2021-bidraget
11. mars kunngjorde EBU av det belarusiske bidraget ikkje var i tråd med tevlingsreglane, og at songen utfordra «den ikkje-politiske naturen» til Eurovision Song Contest. EBU konkluderte med at bråket rundt songen risikerte å sverte ryktet til Eurovision Song Contest, og sa at songen ikkje kunne tillatast i sin noverande form. I staden måtte BTRK endre bidraget eller sende inn eit nytt bidrag, elles ville Belarus bli diskvalifisert frå tevlinga. 26. mars vart Kviterussland diskvalifisert frå tevlinga, då det nye bidraget heller ikkje var i tråd med tevlingsreglane.
Piero di Cosimo
Liv og gjerning
I sine tidlege år var Piero påverka av den nederlandske naturalismen til Hugo van der Goes. Goes laga den såkalla Portinari-altartavla, eit verk som leia florentinske skulen i måling i ei heilt ny retning. Piero tileigna seg grunnleggande kunnskap om blomar og om dyreliv, stilen til Hugo van der Goes er særleg tydeleg i biletet Hyrdingane tilber.
Belarus i Eurovision Song Contest
Utestenginga frå tevlinga
I etterkant av Eurovision Song Contest 2021 auka presset på EBU om å vurdere medlemskapet til BTRK i unionen. Eit medlemskap i EBU krev at kringkastaren har ein viss demokratisk og redaksjonell fridom, utan kontroll og direkte inngripen frå den politiske leiinga i landet. Berre dagar etter tevlinga vedtok EBU å stengje ute BTRK med verknad frå juli 2021. Dimed mista kringkastaren tilgangen til Eurovisions-nettet, inkludert rettane til å sende idrettsarrangement, nyheitsutveksling og kultur. Dette omfattar og retten til å sende og deltake i Eurovision Song Contest og Junior Eurovision Song Contest. Utestenginga varar fram til 2024.
Askerbygda
Litteratur om Askerbygda i utval
Generelt:
Ensisheim-meteoritten
Ensisheim-meteoritten er ein steinmeteoritt på 127 kg som 16. november 1492 fall ned i Ensisheim i Alsace. Den største delen av steinen, med vekt 54,75 kg, er oppbevart i rådhuset i Ensisheim.
Neptune Range
Neptune Range er ei fjellkjede, 112 km lang, som ligg vest-sørvest for Forrestal Range sentralt i Pensacolafjella i Antarktis. Fjellkjeda består av Washington Escarpment med tilknytte ryggar, dalar og toppar, Iroquois Plateau og Schmidt og Williams Hills. Ho vart oppdaga og fotografert den 13. januar 1956 under ein flytur over kontinentet under Operasjon Deep Freeze frå McMurdo Sound til Weddellhavet og attende.
Askerbygda
Litteratur om Askerbygda i utval
Geologi:
Testosteron
Nivå
Testosteronnivået varierer mellom 200 og 1200 ng/dl for menn og mellom 15 og 70 ng/dl for kvinner.
Ola Giæver
I november 1942 vart Giæver arrestert og sat fengsla i leiren Krøkebærsletta til jul. Han sat også fengsla frå mai til 10. juli 1943. Hausten 1944 hærsette den tyske krigsmakta eigedomen på Lyngseidet, og Giæver måtte evakuere eigedomen med innbu, husdyr og alt fór.
Piero di Cosimo
Liv og gjerning
I samtida hadde Piero ry for å vere ein eksentrikar, eit rykte som vart forstørra og overdrive av biografen Giorgio Vasari. Piero vart påverka av preikene til Girolamo Savonarola og skal dei siste leveåra ha trekt seg tilbake og måla religiøse motiv, men med nedtrykt sinn. Jesu fødsel med englar og Den heilage familien illustrerer den religiøse gløden han henta frå Savonarola.
Njardar vikinglag
Njardar Vikinglag er ein organisasjon som jobbar med å formidle historie frå vikingtida.
Laget
Laget vart skipa 20. november 2005 og har base i Gudvangen. Njardar Vikinglag hadde i overkant av 100 betalande medlemmar per 2008. Dei gjev ut nyheitsbrevet Njardarnytt og har diskusjonsforum på Internett. Leiar er Georg Olafr Reydarsson Hansen. Laget er registrert i Brønnøysundregistra med org.nr. 989477129.
Örsjö
}} Örsjö er ein tettstad i Nybro kommun i Kalmar län i Sverige. I 2005 hadde tettstaden 373 innbyggjarar.
Belarus i Eurovision Song Contest
Utestenginga frå tevlinga
Dersom Belarus igjen skal kunne deltake, må anten BTRK bli gjenoppteken som EBU-medlem, eller så må ein annan av dei belarusiske kringkastarane bli medlem av kringkastingsunionen og overta rettane til å sende Eurovision Song Contest.
Njardar vikinglag
Bakgrunnsstoff
Omsett frå Bokmålswikipedia 27.02.2011
Peter Frampton av Peter Frampton
Peter Frampton er det ellevte studioalbumet til den engelske musikaren Peter Frampton, gjeve ut i 1994. Ein utvida versjon av albumet kom ut i 2000. Det inneheld nokre av dei siste innspelingane til den tidlegare bandkollegaen til Frampton, Steve Marriott, som song på «Out of the Blue».
Innhald
All songar skrivne av Peter Frampton og Kevin Savigar; utanom der andre er nemnde.
Piero di Cosimo
Liv og gjerning
Piero vart mykje påakta som portrettmålar. Mellom dei mest berømte måleria hans er eit portrett av den florentinske adelskvinna Simonetta Vespucci. I fylgje Vasari utmerka Piero seg med å forme førestillingar og prosesjonar for nytingssjuke ynglingar i Firenze. Målaren gjev ei livaktig skildring av ein slik prosesjon ved slutten av fasta i 1507, ei skildring som illustrerer daudens triumf. Piero di Cosimo utøvde ein avgjerande påverknad på sine samtidige elevar, Mariotto Albertinelli og Bartolomeo della Porta, og var også læremeister til Andrea del Sarto.
Testosteron
Doping
Testosteron kan òg nyttast til doping, og stoffet står på dopinglista til antidopingbyråa WADA og Antidoping Norge. Strukturen til testosteron blir også etterlikna i mange dopingmiddel. Om testosteron blir tilført kunstig sluttar kroppen (mellombels) å produsere hormonet i testiklane sjølv. Testosteron kan omdannast til det kvinnelege kjønnshormonet østrogen ved hjelp av enzymet aromatase. Då vert det oppnått ein omvend effekt hos menn som tar inn (for mykje testosteron, ved at dei får bryst (gynekomasti).
Ensisheim-meteoritten
Meteoritten vart observert som ei eldkule frå ein avstand opp til 150 km unna staden han til slutt landa. Sebastian Brant (1458–1521), ein satirikar og forfattar av Das Narrenschiff, skildra meteoritten i eit dikt.
Barlow Island
Barlow Island er ei lita isfri øy utanfor nordkysten av Smith Island i Sør-Shetlandsøyane i Antarktis. Ho er 380 meter lang og 160 meter brei og dekkjer 5,28 hektar.
Øya ligg 2,14 km vest-nordvest for Cape Smith, 2,42 km nord-nordaust for Matochina Peak, 2,48 km nordaust for Delyan Point og 11,33 km nordaust for Gregory Point.
Epididymitt
Det vart første gongen skildra i 1893 frå syenittpegmatitt på Grønland og vart påvist frå Langesundsfjorden i 1898.
Peru under vinter-OL 2022
Peru deltok under Vinter-OL 2022 i Beijing i Kina i perioden 4. til 20. februar 2022.